Det er vind eller forsvind til drømmene om en top 4 placering for AaB lørdag mod Brøndby. AaB har ganske enkelt ikke råd til flere nederlag på eget græs, hvis de skal hænge på i topppen. Aalborg Stadion var en gang en uindtagelig borg for modstanderne i SAS Ligaen. Sådan har det bestemt ikke været i denne sæson. 6 gange har AaB tabt. Seneste Skærtorsdag til FC Midtjylland, som vandt 2-0 i Aalborg. Brøndby er stærkt kørende. Bortset fra på udebane i Jylland. Her vinder de nemlig sjældent, og AaB har selvtiliden i orden efter 6-4 sejr i Silkeborg i mandags. I denne sæsons to tidligere møder med Brøndby I.F. er det blevet til remis i Aalborg. Erik Hamrén har valgt følgende trup til morgendagens affære: 1. Jimmy Nielsen, 2. Michael Jakobsen, 3. Martin Pedersen, 4. Danny Califf, 7. Mattias Lindstróm, 8. Fredrik Winsnes, 10. Rade Prica, 14. Jeppe Curth, 15. Siyabonga Nomvethe, 16. Allan Olesen, 19. Suni Olsen, 21. Kasper Risgård, 22. Rasmus Würtz, 27. Patrick Kristensen, 28. Casper Jacobsen og 29. José Mota.
AaBs brasilianske indkøb Jose Mota vender tilbage hos AaB efter et par ugers skadespause, når AaB lørdag møder Brøndby på Aalborg Stadion.